text: [{"text_idx": "#000005", "text": "O\u0301lavs\u00f8kukonsertin i\u0301 2001 er og ver\u00f0ur ein var\u00f0i a\u0301 lei\u00f0ini fyri MC-Ha\u0301r. Ho\u0301ast bo\u0301lkurin n\u00e6stan var farin i\u0301 upploysn, ju\u0301st ta\u0301 populariteturin var st\u00f8rstur, so vo\u0301ru vit fy\u0301ra, i\u00f0 vo\u0301ru eftir i\u0301 bo\u0301lkinum fult uppsettir uppa\u0301, at vit skuldu halda fram, fyrst og fremst, ti\u0301 vit elska\u00f0u to\u0301nleikin, hv\u00f8nn annan og tykkum \u00f8ll."}, {"text_idx": "#000006", "text": "Heilt o\u0301fatiliga no\u0301gvir to\u0301nleikarar hava sp\u00e6lt vi\u00f0 MC-Ha\u0301r gj\u00f8gnum ti\u0301\u00f0irnar, og serliga fyrstu a\u0301rini gekk hur\u00f0in ti\u0301tt. Men ta\u0301 Niels Arge Gala\u0301n, Uni A\u0301rting og Tro\u0301ndur Bogason allir fo\u0301ru u\u0301r bo\u0301lkinum beint eftir Spot Festivalin i\u0301 1999, so kendist smeiturin har\u00f0ur. Uni hev\u00f0i bert veri\u00f0 vi\u00f0 i\u0301 gott og v\u00e6l eitt ha\u0301lvt a\u0301r, eftir at Petur Dalsgaard, eins og gittarleikarin Torkil Olsen a\u0301\u00f0renn hann, var farin u\u0301r bo\u0301lkinum. Hetta vo\u0301ru alt sera ty\u0301\u00f0andi limir, i\u00f0 sp\u00e6ldu ein sto\u0301ran leiklut i\u0301 MC-Ha\u0301r."}, {"text_idx": "#000008", "text": "Vit valdu to\u0301, at taka ta\u00f0 ro\u0301ligt og finna fo\u0301tafesti\u00f0 aftur. Serliga var ta\u00f0 r\u00e6\u00f0andi at halda a\u0301 uttan Tro\u0301nd, i\u00f0 sp\u00e6ldi ein st\u00f8rri leiklut enn nakar annar i\u0301 lagsskrivingini a\u0301 ba\u0301\u00f0um fl\u00f8gunum."}, {"text_idx": "#000009", "text": "Longu beint fyri jo\u0301l i\u0301 1999 bo\u0301\u00f0u vit Diatribes gittarleikaran Jens koma vi\u00f0 i\u0301 bo\u0301lkin, hann ja\u0301tta\u00f0i. Ti\u0301 har var eingin ivi um, at hetta var ma\u00f0urin, i\u00f0 vit vildu hava. Okkara fyrrverandi trummuleikari Fri\u0301\u00f0i \u00d8ster, ja\u0301tta\u00f0i eisini at sp\u00e6la trummur, ta\u0301 hann ikki var bundin av \u00f8\u00f0rum uppga\u0301vum, ti\u0301 hann sp\u00e6ldi no\u0301gv vi\u00f0 bo\u0301lkum i\u0301 Danmark."}, {"text_idx": "#000010", "text": "Men ta\u00f0 var munandi verri at avgera, hv\u00f8r skuldi avloysa Tro\u0301nd, b\u00e6\u00f0i sum sangara og ljo\u0301mbor\u00f0sleikara, og gjarna eisini, sum ein, i\u00f0 to\u0301k lut i\u0301 lagaskrivingini."}, {"text_idx": "#000011", "text": "Alt hekk stutt sagt i\u0301 leysari luft. Ti\u0301 sp\u00e6ldu vit onga konsert i\u0301 2000, men ta\u0301 bo\u00f0 var eftir okkum til o\u0301lavs\u00f8kukonsertina i\u0301 2001, var eitt buzz i\u0301 luftini. Vit h\u00f8vdu sp\u00e6lt no\u0301gv og veri\u00f0 populerir, og vo\u0301ru so knappiliga horvnir. Har la\u0301 no\u0301gv try\u0301st a\u0301 okkum, ti\u0301 vit vo\u0301ru lansera\u00f0ir sum eitt av h\u00f8vu\u00f0sn\u00f8vnunum og sp\u00e6ldu seint."}, {"text_idx": "#000012", "text": "Man rokna\u00f0i vi\u00f0 no\u0301gvum fo\u0301lki, og vit vistu ti\u0301, at hetta var ein vinn ella forsvinn konsert. Fri\u0301\u00f0i hev\u00f0i ti\u0301\u00f0, Jens var tendra\u00f0ur so har mangla\u00f0u sangr\u00f8ddir fyri Tro\u0301nd og Niels og ein ljo\u0301mbor\u00f0sleikari."}, {"text_idx": "#000014", "text": "So mangla\u00f0u vit tveir sangarar. Terji Rasmussen var beint fyri, vinur av bo\u0301lkinum, og fyri meg (Niels Una) ein av ors\u00f8kunum til, at eg byrja\u00f0i at sp\u00e6la to\u0301nleik, og saman vi\u00f0 Dee Snider h\u00f8vu\u00f0sfyrimyndin a\u0301 einum palli. Terji seg\u00f0i eisini ja, hetta gekk ju\u0301 super."}, {"text_idx": "#000015", "text": "Men vit vildu hava ein afturat, ti\u0301 sumt skuldi syngjast fleirr\u00e6dda. Besti sangari i\u0301 F\u00f8royum beint ta\u0301, var Ro\u0301kur Ja\u0301kupsson Jakobsen, so vit ringdu eisini til hansara, og hann seg\u00f0i eisini ja."}, {"text_idx": "#000016", "text": "Vit h\u00f8vdu a\u0301\u00f0ur pra\u0301ta\u00f0 um at hava stripparar vi\u00f0 okkum a\u0301 pallin a\u0301 o\u0301lavs\u00f8kukonsertini, men onkur gudiligur i\u0301 FUT nevndini hev\u00f0i ni\u00f0urlagt veto. Men nu\u0301 var nevndin meira tolsom, vi\u00f0 Kaj Johannesen a\u0301 odda. Ti\u0301 ringdu vit til Kaggan, i\u00f0 hev\u00f0i stripparar hesa o\u0301lavs\u00f8kuna, og avtala\u00f0u, at la\u0301na t\u00e6r eina l\u00f8tu. Eisini fingu vit okkara fasta ljo\u0301smann Egil Barclay H\u00f8genni Hansen at gera ljo\u0301s, hann og Johan Faulkner Mouritsen fo\u0301ru all in, og bygdu okkum eitt risasto\u0301rt hjarta, i\u00f0 skuldi brei\u00f0a k\u00e6rleikan u\u0301t til fo\u0301lki\u00f0."}, {"text_idx": "#000017", "text": "Tey, i\u00f0 h\u00f8vdu v\u00e6nta no\u0301gv fo\u0301lk, h\u00f8vdu r\u00e6tt. Eini 4000 fo\u0301lk vo\u0301ru komin saman i\u0301 Kommunusku\u0301lagar\u00f0inum, og ta\u00f0 kendist o\u0301tru\u0301liga gott at sp\u00e6la fyri teimum, ti\u0301 tey vo\u0301ru super tendra\u00f0i. Tit kunnu nu\u0301 uppliva ella enduruppliva konsertina ni\u00f0anfyri. Ta\u00f0 var okkara go\u0301\u00f0i vinur Karl Anton Klein, i\u00f0 filma\u00f0i:"}]